

**Στη Διάσκεψη Υπουργών Αθλητισμού του ΣτΕ**

**ο Πρόεδρος και η ΓΔ του ΚΟΑ**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης αναχωρεί σήμερα για την Αττάλεια, για να συμμετάσχει στην 17η Διάσκεψη Υπουργών Αθλητισμού του Συμβουλίου της Ευρώπης, εκπροσωπώντας τον ΥΠΑΝ Πρόδρομο Προδρόμου, συνοδευόμενος από τη Γενική Διευθύντρια του Οργανισμού Μαίρη Χαραλάμπους Παπαμιλτιάδη και την Υπεύθυνη Λειτουργό ΚΟΑ για τα ευρωπαϊκά θέματα Ιωάννα Παρασκευοπούλου.

Η διάσκεψη, η οποία διοργανώνεται από τη Διευρυμένη Μερική Συμφωνία για τον Αθλητισμό (EPAS) του ΣτΕ σε συνεργασία με το Υπουργείο Νεολαίας και Αθλητισμού της Τουρκίας, θα διαρκέσει από την Τετάρτη 26 Οκτωβρίου έως την Παρασκευή 28 Οκτωβρίου και έχουν προσκληθεί 54 χώρες. Έχει τίτλο «Επανεξέταση του Αθλητισμού Για Όλους: μία μοναδική προώθηση για την υγεία, τη ζωή και τα όνειρα του ανθρώπου» και περιλαμβάνει δύο θεματικές, για τις οποίες θα υιοθετηθούν τα σχετικά ψηφίσματα.

Η επιστροφή της ηγεσίας του Κυπριακού Οργανισμού Αθλητισμού από την Αττάλεια έχει προγραμματιστεί για το Σάββατο 29 Οκτωβρίου.